CELEX: 32013D0222
Language: ro
Date: 2013-05-16 00:00:00
Title: 2013/222/UE: Decizia de punere în aplicare a Comisiei din 16 mai 2013 de stabilire a contribuției financiare a Uniunii la cheltuielile efectuate în contextul măsurilor de urgență luate pentru combaterea gripei aviare în Spania în 2009 [notificat cu numărul C(2013) 2779]

18.5.2013   
            
            
               RO
            
            
               Jurnalul Oficial al Uniunii Europene
            
            
               L 134/19
            
         DECIZIA DE PUNERE ÎN APLICARE A COMISIEI
   din 16 mai 2013
   de stabilire a contribuției financiare a Uniunii la cheltuielile efectuate în contextul măsurilor de urgență luate pentru combaterea gripei aviare în Spania în 2009
   [notificat cu numărul C(2013) 2779]
   (Numai textul în limba spaniolă este autentic)
   (2013/222/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia 2009/470/CE a Consiliului din 25 mai 2009 privind anumite cheltuieli în domeniul veterinar (1), în special articolul 4,
   întrucât:
   
               (1)
            
            
               În conformitate cu articolul 84 din Regulamentul financiar și cu articolul 94 din Regulamentul delegat (UE) nr. 1268/2012 al Comisiei din 29 octombrie 2012 privind normele de aplicare a Regulamentului (UE, Euratom) nr. 966/2012 al Parlamentului European și al Consiliului privind normele financiare aplicabile bugetului general al Uniunii (2) (numite în continuare „normele de aplicare”), angajarea cheltuielilor din bugetul Uniunii este precedată de o decizie de finanțare care precizează elementele esențiale ale acțiunii care implică respectivele cheltuieli și care este adoptată de instituție sau de autoritățile cărora instituția le-a delegat competențele corespunzătoare.
            
         
               (2)
            
            
               Decizia 2009/470/CE stabilește procedurile care reglementează contribuția financiară a Uniunii la măsuri veterinare specifice, inclusiv la măsuri de urgență. Pentru a contribui la eradicarea gripei aviare în cel mai scurt timp posibil, Uniunea ar trebui să contribuie financiar la cheltuielile eligibile suportate de statele membre. Articolul 4 alineatul (3) prima și a doua liniuță din decizia respectivă stabilește norme privind procentul care trebuie aplicat costurilor suportate de statele membre.
            
         
               (3)
            
            
               Articolul 3 din Regulamentul (CE) nr. 349/2005 al Comisiei din 28 februarie 2005 de stabilire a normelor privind finanțarea comunitară a intervențiilor de urgență și a combaterii anumitor boli ale animalelor menționate în Decizia 90/424/CEE a Consiliului (3) stabilește norme privind cheltuielile eligibile pentru sprijin financiar din partea Uniunii.
            
         
               (4)
            
            
               Decizia 2010/148/UE a Comisiei din 5 martie 2010 privind o contribuție financiară din partea Uniunii pentru măsurile de urgență luate în vederea combaterii gripei aviare în Republica Cehă, Germania, Spania, Franța și Italia în 2009 (4) a acordat o contribuție financiară din partea Uniunii pentru măsurile de urgență luate pentru combaterea gripei aviare, printre altele, în Spania în 2009. La 26 martie 2010 și la 3 mai 2010, Spania a prezentat o cerere oficială de rambursare, în conformitate cu articolul 7 alineatele (1) și (2) din Regulamentul (CE) nr. 349/2005.
            
         
               (5)
            
            
               Plata contribuției financiare a Uniunii trebuie să fie supusă condiției ca activitățile planificate să fi fost realizate efectiv și ca autoritățile să fi furnizat toate informațiile necesare în termenele stabilite. Decizia de punere în aplicare 2011/798/UE a Comisiei (5) a prevăzut ca o primă tranșă de 500 000,00 EUR să fie plătită ca parte a contribuției financiare a Uniunii.
            
         
               (6)
            
            
               În conformitate cu articolul 3 alineatul (4) din Decizia 2009/470/CE, Spania a notificat fără întârziere Comisia și celelalte state membre cu privire la măsurile aplicate în conformitate cu legislația Uniunii privind notificarea și eradicarea, precum și cu privire la rezultatele acestora. În conformitate cu articolul 7 din Regulamentul (CE) nr. 349/2005, cererea de rambursare a fost însoțită de un raport financiar, de documente justificative, de un raport epidemiologic pentru fiecare exploatație ale cărei animale au fost sacrificate sau distruse, precum și de rezultatele auditurilor respective.
            
         
               (7)
            
            
               Un audit în conformitate cu articolul 10 din Regulamentul (CE) nr. 349/2005 a fost efectuat de către serviciile Comisiei. Observațiile Comisiei, metoda de calcul a cheltuielilor eligibile și concluziile finale au fost comunicate Spaniei în data de 12 septembrie 2012. Spania și-a exprimat acordul printr-un e-mail în data de 9 octombrie 2012.
            
         
               (8)
            
            
               În consecință, poate fi stabilită, în prezent, valoarea totală a contribuției financiare a Uniunii la cheltuielile eligibile suportate în vederea eradicării gripei aviare în Spania în 2009.
            
         
               (9)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Contribuția financiară a Uniunii la cheltuielile legate de eradicarea gripei aviare în Spania în 2009 este stabilită la 877 910,62 EUR.
   Articolul 2
   Soldul contribuției financiare se stabilește la 377 910,62 EUR.
   Articolul 3
   Prezenta decizie constituie o decizie de finanțare în sensul articolului 84 din Regulamentul financiar și se adresează Regatului Spaniei.
   
      Adoptată la Bruxelles, 16 mai 2013.
      
         
            Pentru Comisie
         
         Tonio BORG
         
            Membru al Comisiei
         
      
   
   
      (1)  JO L 155, 18.6.2009, p. 30.
   
      (2)  JO L 362, 31.12.2012, p. 1.
   
      (3)  JO L 55, 1.3.2005, p. 12.
   
      (4)  JO L 60, 10.3.2010, p. 22.
   
      (5)  JO L 320, 3.12.2011, p. 45.